CELEX: 32021D1730
Language: lv
Date: 2021-09-28 00:00:00
Title: Komisijas Īstenošanas lēmums (ES) 2021/1730 (2021. gada 28. septembris) par 874,4–880,0 MHz un 919,4–925,0 MHz sapāroto frekvenču joslu un 1900–1910 MHz nesapārotās frekvenču joslas saskaņotu izmantošanu dzelzceļa mobilajiem sakariem (izziņots ar dokumenta numuru C(2021) 6862) (Dokuments attiecas uz EEZ)

30.9.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 346/1
               
            
         KOMISIJAS ĪSTENOŠANAS LĒMUMS (ES) 2021/1730
         (2021. gada 28. septembris)
         par 874,4–880,0 MHz un 919,4–925,0 MHz sapāroto frekvenču joslu un 1 900–1 910 MHz nesapārotās frekvenču joslas saskaņotu izmantošanu dzelzceļa mobilajiem sakariem
         
            
               (izziņots ar dokumenta numuru C(2021) 6862)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Lēmumu Nr. 676/2002/EK (2002. gada 7. marts) par normatīvo bāzi radiofrekvenču spektra politikai Eiropas Kopienā (Radiofrekvenču spektra lēmumu) (1) un jo īpaši tā 4. panta 3. punktu,
         tā kā:
         
                     (1)
                  
                  
                     Radiosakaru sistēma, ko pašlaik izmanto dzelzceļā – Globālā mobilo sakaru sistēma dzelzceļam (GSM-R), balstās uz specifikācijām, kas tika pabeigtas pirms divdesmit gadiem, un, ņemot vērā tehnoloģisko novecošanos, maz ticams, ka pēc 2030. gada GSM-R būs nodrošināts plašs rūpniecības atbalsts. GSM-R vietā kā viens no Eiropas Dzelzceļa satiksmes vadības sistēmas (ERTMS) pamatelementiem stāsies Nākotnes dzelzceļa mobilo sakaru sistēma (FRMCS). Tā balstīs dzelzceļa digitalizāciju un pakalpojumu inovāciju. GSM-R un tās pēcteči, ieskaitot FRMCS, tiek apzīmēts kā dzelzceļa mobilie sakari (RMR).
                  
               
                     (2)
                  
                  
                     Salīdzinot ar GSM-R, FRMCS ļauj sniegt augstākas kvalitātes pakalpojumus, lietderīgāk izmanto spektru un ir izdevīgāka izmaksu ziņā. Sistēmai arī plānota lielāka veiktspēja tādos lietojumos kā vilciena automātiskā vadība (ATO) vai savienotā mašīnistu konsultēšanas sistēma (C-DAS). Paredzams, ka pamazām tiks ieviesti arī citi lietojumi. Tādos kritiskos FRMCS dzelzceļa lietojumos kā kritiskās infrastruktūras uzraudzība un kontrole var efektīvi izmantot šaurjoslas IoT. FRMCS jāspēj ilgākā laikposmā uzņemt jaunus lietojumus un tehnoloģiskas izstrādnes, jo dzelzceļa sakaru sistēmu darbmūžs ir daudz ilgāks nekā publiskajiem elektronisko sakaru tīkliem un pakalpojumiem.
                  
               
                     (3)
                  
                  
                     Tāpēc frekvenču joslas būtu jāsaskaņo tā, lai būtu iespējams ieviest FRMCS.
                  
               
                     (4)
                  
                  
                     Lai nodrošinātu GSM-R un tā pēcteča darbošanos līdztekus aptuveni 10 gadu pārejā no GSM-R uz FRMCS un gūtu labumu no jauniem kritiskiem dzelzceļa lietojumiem pārejas laikā un vēlāk, būtiska ir piekļuve pietiekamam saskaņotam spektram RMR vajadzībām.
                  
               
                     (5)
                  
                  
                     Lai atbalstītu visā Savienībā vienotu pieeju RMR spektram, 2018. gada 12. jūlijā Komisija saskaņā ar Lēmuma Nr. 676/2002/EK (“Radiofrekvenču spektra lēmums”) 4. panta 2. punktu deva uzdevumu Eiropas Pasta un telesakaru administrāciju konferencei (CEPT).
                  
               
                     (6)
                  
                  
                     Atsaucoties uz minēto uzdevumu, CEPT2020. gada 3. jūlijā laida klajā CEPT 74. ziņojumu un 2020. gada 20. novembrī – CEPT 76. ziņojumu. Šie ziņojumi pamatojas uz priekšizpēti, un tajos novērtēts vajadzīgais spektra apjoms, noteiktas piemērotās spektra joslas un ierosināti saskaņoti FRMCS tehniskie nosacījumi.
                  
               
                     (7)
                  
                  
                     
                        CEPT 74. ziņojumā jo sevišķi ir novērtēta līdzāspastāvēšana ar visiem lietojumiem blakusesošās frekvenču joslās, tostarp ar elektronisko sakaru pakalpojumiem 900 MHz un 2 GHz frekvenču joslās, maza darbības attāluma ierīcēm, uz kurām attiecas Komisijas Īstenošanas lēmums (ES) 2018/1538 (2), un Eiropas bezvadu ciparsignālu telesakariem (DECT), uz kuriem attiecas Padomes Direktīva 91/287/EEK (3). Tajā ņemta vērā arī bezpilota gaisa kuģu sistēmu iespējamā ieviešana 1 880–1 920 MHz frekvenču diapazonā.
                  
               
                     (8)
                  
                  
                     
                        CEPT 76. ziņojumā definētajos saskaņotajos tehniskajos nosacījumos RMR (FRMCS) bāzes stacijām, kuras darbojas 1 900–1 910 MHz joslā, pieņemts, ka bāzes stacijām, kas nodrošina elektronisko sakaru pakalpojumus, kuros saskaņā ar Komisijas Īstenošanas lēmumu (ES) 2020/667 (4) uztveršanai tiek izmantotas frekvences virs 1 920 MHz, ir lielāka selektivitāte salīdzinājumā ar pašreizējiem saskaņotajiem Eiropas standartiem. Bāzes stacijas, kas nodrošina elektronisko sakaru pakalpojumus, atrodas RMR bāzes stacijas tuvumā un neatbilst lielākas selektivitātes kritērijam, vajadzības gadījumā būtu jāpielāgo, lai mazinātu kaitīgus traucējumus.
                  
               
                     (9)
                  
                  
                     
                        CEPT 74. ziņojumā izskatīta komerciālo mobilo sakaru tīklu izmantošanas tehniskā realizējamība, ņemot vērā bezvadu pārklājumu un dzelzceļa sistēmas drošdarbības vajadzības. Tajā apstiprināta iespēja izmantot komerciālos mobilo sakaru tīklus visiem attiecīgajiem dzelzceļa lietojumiem, tostarp kritiskiem dzelzceļa lietojumiem, ar nosacījumu, ka komerciālā mobilo sakaru tīkla attiecīgās daļas atbilst dzelzceļa sistēmu pakalpojumu prasībām.
                  
               
                     (10)
                  
                  
                     
                        RMR uztvērējiem (bāzes stacijām un kabīnes radioiekārtām) jābūt noturīgiem pret izstarojumiem blakus frekvencēs. Dalībvalstis valsts līmenī var īstenot papildu pasākumus, piemēram, nolūkā nodrošināt līdzāspastāvēšanu saistībā ar DECT1 880–1 900 MHz frekvenču joslā un RMR1 900–1 910 MHz frekvenču joslā vai 200 kHz frekvenču atdalījumu starp RMR un elektronisko sakaru tīkliem pie 925 MHz frekvences robežas.
                  
               
                     (11)
                  
                  
                     
                        CEPT 76. ziņojumā nav aplūkotas FRMCS sistēmas, kurās izmanto aktīvās antenas sistēmas. Ja FRMCS ieviešanai apsver aktīvās antenas sistēmu izmantošanu, būtu jāveic papildu pētījumi.
                  
               
                     (12)
                  
                  
                     Kamēr kādā dalībvalstī dzelzceļa līnijas nedarbojas, būtu tai jāatļauj atlikt RMR spektra saskaņošanas pasākumu īstenošanu līdz brīdim, kad plānota dzelzceļa līniju darbība.
                  
               
                     (13)
                  
                  
                     Atkarībā no valstī esošā pieprasījuma un saskaņā ar Savienības tiesību aktiem būtu jāatļauj dalībvalstīm 1 900–1 910 MHz joslā RMR spektra saskaņošanas pasākumu īstenošanas datumu atlikt ne vēlāk kā līdz 2025. gada 1. janvārim.
                  
               
                     (14)
                  
                  
                     Šā lēmuma īstenošana neskar dalībvalstu tiesības organizēt un izmantot savu radiofrekvenču spektru sabiedriskās kārtības un sabiedriskās drošības un aizsardzības nolūkos saskaņā ar Radiofrekvenču spektra lēmuma 1. panta 4. punktu saskaņā ar Savienības tiesību aktiem.
                  
               
                     (15)
                  
                  
                     Visu dalībvalstu ziņošana Komisijai par šā lēmuma īstenošanu, arī par izmaiņām spektra pārvaldības jomā, kurām ir negatīva ietekme uz savstarpēju izmantojamību, kā arī tūlītēja ziņošana par visiem Radiofrekvenču spektra lēmuma 1. panta 4. punkta piemērošanas gadījumiem, ja tādi ir, un to pamatojumu palīdzētu novērtēt tā ietekmi Savienības līmenī, kā arī to laicīgi pārskatīt.
                  
               
                     (16)
                  
                  
                     Šajā lēmumā noteiktie pasākumi ir saskaņā ar Radiofrekvenču spektra komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Šis lēmums nosaka saskaņotus nosacījumus radiofrekvenču spektra pieejamībai un efektīvai izmantošanai dzelzceļa mobilajiem sakariem (RMR) 874,4–880,0 MHz, 919,4–925,0 MHz un 1 900–1 910 MHz joslā.
         
         
            2. pants
            Šajā lēmumā piemēro šādas definīcijas:
            
                        a)
                     
                     
                        “RMR galiekārta” ir mobilās radioiekārtas vienība, ko vada RMR tīkls;
                     
                  
                        b)
                     
                     
                        “kabīnes radioiekārta” ir vilcienā uzstādīta RMR galiekārta, kas spēj izmantot balss un datu lietojumus;
                     
                  
                        c)
                     
                     
                        “ekvivalentā izotropiski izstarotā jauda (e.i.r.p.)” ir antenai pievadītās jaudas reizinājums ar antenas pastiprinājumu dotajā virzienā attiecībā pret izotropisku antenu.
                     
                  
         
            3. pants
            
               1.   Līdz 2022. gada 1. janvārim dalībvalstis, ievērojot pielikumā noteiktos tehniskos nosacījumus, paredz un dara neekskluzīvi pieejamas 874,4–880,0 MHz un 919,4–925,0 MHz sapārotās frekvenču joslas dzelzceļa mobilajiem sakariem.
            
            
               2.   Ne vēlāk kā līdz 2025. gada 1. janvārim, pamatojoties uz pieprasījumu valstī, dalībvalstis, ievērojot pielikumā noteiktos tehniskos nosacījumus, dzelzceļa mobilajiem sakariem paredz un dara neekskluzīvi pieejamu nesapāroto 1 900–1 910 MHz frekvenču joslu.
            
            
               3.   Dalībvalstis nodrošina, ka tīkli, kas izmanto 1. punktā minētās frekvenču joslas, nodrošina pienācīgu aizsardzību sistēmām blakusjoslās.
            
            
               4.   Dalībvalstis, kurās 2022. gada 1. janvārī netiek sniegti dzelzceļa pārvadājumu pakalpojumi, 1. punktu piemēro, tiklīdz tiek plānots sākt lietot dzelzceļa līniju.
            
         
         
            4. pants
            Dalībvalstis līdz 2025. gada 1. janvārim paziņo Komisijai par šā lēmuma īstenošanu.
            Dalībvalstis uzrauga, kā RMR izmanto frekvenču joslas, uz kurām attiecas šis lēmums, un, lai dotu iespēju laikus pārskatīt šo lēmumu, pēc pieprasījuma vai pēc savas iniciatīvas ziņo Komisijai par konstatējumiem, arī par ietekmi uz savstarpēju izmantojamību, kas saistīta ar spektru.
         
         
            5. pants
            Šis lēmums ir adresēts dalībvalstīm.
         
         
            Briselē, 2021. gada 28. septembrī
            
               
                  Komisijas vārdā –
               
               
                  Komisijas loceklis
               
               Thierry BRETON
            
         
         
            (1)  OV L 108, 24.4.2002., 1. lpp.
         
         
            (2)  Komisijas Īstenošanas lēmums (ES) 2018/1538 (2018. gada 11. oktobris) par radiofrekvenču spektra harmonizēšanu izmantošanai maza darbības attāluma ierīcēm 874–876 un 915–921 MHz frekvenču joslās (OV L 257, 15.10.2018., 57. lpp.).
         
            (3)  Padomes Direktīva 91/287/EEK (1991. gada 3. jūnijs) par frekvenču joslu noteikšanu saskaņotai Eiropas bezvadu ciparsignālu elektrosakaru (DECT) ieviešanai Kopienā (OV L 144, 8.6.1991., 45. lpp.).
         
            (4)  Komisijas Īstenošanas lēmums (ES) 2020/667 (2020. gada 6. maijs), ar ko groza Lēmumu (ES) 2012/688/ES, atjauninot attiecīgos tehniskos nosacījumus, kas piemērojami 1 920–1 980 MHz un 2 110–2 170 MHz frekvenču joslām (OV L 156, 19.5.2020., 6. lpp.).
      
      
         
            PIELIKUMS
            A DAĻA
            
               TEHNISKIE NOSACĪJUMI GSM-R 874,4–880,0 MHZ UN 919,4–925,0 MHZ JOSLĀ
            
            Uz GSM-R attiecas šādi parametri:
            
               GSM-R lejuplīnijas centrālā frekvence fDL = 921 MHz + n × 0,2 MHz (1), kur 
            
               GSM-R augšuplīnijas centrālā frekvence fUL = fDL – 45 MHz
            
               GSM-R kanāla joslas platums ir 200 kHz
            
               1. tabula
            
            
               Prasības bloka ietvaros GSM-R bāzes stacijām nekoordinētai ierīkošanai 919,4–921 MHz joslā
            
            
                        
                           GSM-R kanāla joslas platums
                     
                     
                        Maksimālā e.i.r.p.
                        
                     
                  
                        200 kHz
                     
                     
                        = 70,5 dBm + (fDL – 921) × 40/3 dB
                     
                  
                        fDL ir centrālā frekvence MHz.
                        Nav e.i.r.p. ierobežojumu GSM-R bāzes stacijām, kas raida 921–925 MHz joslā. Formulu piemēro fDL ≤ 921 MHz. Lai pieļautu augstāku e.i.r.p., jāpiemēro koordinācijas procedūra vai citi traucējumu mazināšanas pasākumi.
                     
                  B DAĻA
            
               TEHNISKIE NOSACĪJUMI ATSEVIŠĶAM PLATJOSLAS RMR NESĒJAM 874,4–880,0 MHZ UN 919,4–925,0 MHZ JOSLĀ
            
            
               Tehniskie nosacījumi RMR bāzes stacijām, kurās izmanto platjoslas tehnoloģijas
            
            Šajā iedaļā noteiktie tehniskie nosacījumi ir bloka malas maskas (BEM) formā, ko piemēro platjoslas RMR bāzes stacijām. Šajā iedaļā noteiktie tehniskie nosacījumi attiecas uz atsevišķu RMR nesēju, kas izmanto platjoslas tehnoloģijas. BEM tiek izstrādāta uz tāda pamata, ka pirms tīkla ierīkošanas netiek prasīta detalizēta koordinācija un sadarbības kārtība. Lai RMR bāzes stacijai atļautu vairākus nesējus vai augstāku e.i.r.p., nekā norādīts saskaņotajos tehniskajos nosacījumos, jāpiemēro koordinācijas procedūra vai citi traucējumu mazināšanas pasākumi. Aizliegtas ir bāzes stacijas, kurās izmanto aktīvās antenas sistēmas.
            Radiopiekļuves tehnoloģijām, kas nav GSM-R, piemēro šādus parametrus:
            
                        —
                     
                     
                        zemākā resursa bloka apakšējā mala ir ≥ 919,6 MHz.
                        
                           2. tabula
                        
                        
                           Vispārīga prasība bloka ietvaros. Nav obligāta
                        
                        
                                    
                                       RMR kanāla joslas platums
                                 
                                 
                                    Maksimālā e.i.r.p.
                                    
                                 
                              
                                    Jebkuram kanāla joslas platumam
                                 
                                 
                                    Ja ir vēlama augšējā robeža, var izmantot vērtību: = Min {65 dBm/kanālam, kanāla joslas platumam specifiskā maksimālā e.i.r.p.}
                                 
                              
                           3. tabula
                        
                        
                           Specifiskas prasības bloka ietvaros 5,6 MHz un 5 MHz kanāliem, obligātas nekoordinētā ierīkošanā
                        
                        
                                    
                                       RMR kanāla joslas platums
                                 
                                 
                                    Maksimālā e.i.r.p.
                                    
                                 
                              
                                    5,6 MHz
                                 
                                 
                                    = 62 dBm/5,6 MHz
                                 
                              
                                    5 MHz
                                 
                                 
                                    = 64,5 dBm/5 MHz + (fDL – 922,1) × 40/3 dB
                                 
                              
                                    fDL ir centrālā frekvence MHz.
                                    Ir atļauta NB-IoT darbība iekšjoslā bez jaudas palielinājuma. Nav atļauta NB-IoT darbība aizsargjoslā un iekšjoslā ar jaudas palielinājumu.
                                 
                              
                           4. tabula
                        
                        
                           Specifiskas prasības bloka ietvaros 1,4 MHz un 200 kHz kanāliem, obligātas nekoordinētā ierīkošanā
                        
                        
                                    
                                       RMR kanāla joslas platums
                                 
                                 
                                    Maksimālā e.i.r.p.
                                    
                                 
                              
                                    1,4 MHz
                                 
                                 
                                    = 56 dBm/1,4 MHz + (fDL – 920,2) × 40/3 dB (1. piezīme)
                                 
                              
                                    200 kHz (2. piezīme)
                                 
                                 
                                    = 70,5 dBm/200 kHz + (fDL – 921) × 40/3 dB (3. piezīme)
                                 
                              
                                    fDL ir centrālā frekvence MHz.
                                    
                                       1. piezīme. Formulu piemēro fDL ≤ 921,7 MHz. Nav specifisku e.i.r.p. ierobežojumu augstākā frekvencē.
                                    
                                       2. piezīme. Piemēro NB-IoT savrupas darbības režīmam, kas sastāv no viena resursa bloka.
                                    
                                       3. piezīme. Formulu piemēro fDL ≤ 921,0 MHz. Nav specifisku e.i.r.p. ierobežojumu augstākā frekvencē.
                                 
                              
                           5. tabula
                        
                        
                           Ārpusjoslas prasības
                        
                        
                                    MHz no bloka malas (919,4–925 MHz)
                                 
                                 
                                    
                                       e.i.r.p. robežvērtība
                                 
                              
                                    0 ≤ Δf < 0,2
                                 
                                 
                                    32,5 dBm/200 kHz
                                 
                              
                                    0,2 ≤ Δf < 1
                                 
                                 
                                    14 dBm/800 MHz
                                 
                              
                                    1 ≤ Δf < 10
                                 
                                 
                                    5 dBm/MHz
                                 
                              
                                    Valsts līmenī atsevišķos gadījumos var piemērot augstākas ārpusjoslas robežvērtības.
                                 
                              
                           6. tabula
                        
                        
                           Pamatprasība
                        
                        
                                    Frekvenču josla
                                 
                                 
                                    
                                       e.i.r.p. robežvērtība
                                 
                              
                                    880–915 MHz
                                 
                                 
                                    – 49 dBm/5 MHz
                                 
                              
                                    Šī prasība ir pārāka pār ārpusjoslas prasībām.
                                 
                              
                  
               Tehniskie nosacījumi RMR kabīnes radioiekārtām, kuras izmanto platjoslas tehnoloģijas
            
            Radiopiekļuves tehnoloģijām, kas nav GSM-R, piemēro šādus parametrus:
            Maksimālā izejas jauda: augstāka par 23 dBm un līdz 31 dBm;
            Minimālais ACLR (2): 37 dB;
            Jaudas regulēšana augšuplīnijā ir obligāta, un tai jābūt aktivizētai.
            
               Tehniskie nosacījumi RMR galiekārtām, kuras nav kabīnes radioiekārtas un kuras izmanto platjoslas tehnoloģijas
            
            Radiopiekļuves tehnoloģijām, kas nav GSM-R, piemēro šādus parametrus:
            Maksimālā izejas jauda: 23 dBm;
            Minimālais ACLR: 30 dB;
            Jaudas regulēšana augšuplīnijā ir obligāta, un tai jābūt aktivizētai.
            
               Tehniskie nosacījumi RMR uztvērējiem, kuri izmanto platjoslas tehnoloģijas
            
            Joslai var piekļūt, ja piekļuvei spektram un traucējumu mazināšanai tiek izmantoti tehniskie paņēmieni, kas nodrošina Eiropas Parlamenta un Padomes Direktīvas 2014/53/ES (3) pamatprasībām atbilstošu uztvērēja veiktspējas līmeni. Ja attiecīgi paņēmieni ir aprakstīti saskaņotajos standartos vai to daļās, kuru atsauces saskaņā ar Direktīvu 2014/53/ES ir publicētas Eiropas Savienības Oficiālajā Vēstnesī, nodrošina veiktspēju, kas ir vismaz līdzvērtīga ar minētajiem paņēmieniem saistītajai veiktspējai.
            
               7. tabula
            
            
               Prasības platjoslas RMR bāzes stacijas uztvērēja raksturlielumiem
            
            
                        Parametrs
                     
                     
                        Vērtība
                     
                  
                        Vēlamā signāla līmenis
                     
                     
                        
                           RefSens + 3 dB
                     
                  
                        Maksimālais traucējošais signāls 870–874,4 MHz joslā (1.
                           piezīme)
                     
                     
                        – 34 dBm
                     
                  
                        Radio moduļa antenas pieslēguma vieta ir atskaites punkts. Jutības atskaites vērtība (RefSens) ir minimālā vidējā jauda, kas tiek uztverta antenas pieslēguma vietā, pie kuras jāsasniedz noteikta minimālā veiktspēja.
                        Šīs prasības attiecas gan uz bloķēšanu, gan trešās kārtas intermodulāciju.
                        
                           1. piezīme. Tiek pieņemts, ka traucējošā signāla joslas platums ir 200 kHz.
                     
                  
               
            
               8. tabula
            
            
               Prasības tikai platjoslas RMR kabīnes radiouztvērēja raksturlielumiem
                (4)
            
            
                        Parametrs
                     
                     
                        Vērtība
                     
                  
                        Vēlamā signāla līmenis
                     
                     
                        
                           RefSens + 3 dB
                     
                  
                        Maksimālais traucējošais signāls 880–918,9 MHz joslā (1. piezīme)
                     
                     
                        – 26 dBm
                     
                  
                        Maksimālais nepārtrauktais traucējošais signāls 925,6–927 MHz joslā
                     
                     
                        – 13 dBm
                     
                  
                        Maksimālais nepārtrauktais traucējošais signāls 927–960 MHz joslā
                     
                     
                        – 10 dBm
                     
                  
                        Maksimālais 5 MHz LTE traucējošais signāls (zemākais nesējs pie 927,6 MHz)
                     
                     
                        – 13 dBm
                     
                  
                        Radio moduļa antenas pieslēguma vieta ir atskaites punkts. Jutības atskaites vērtība (RefSens) ir minimālā vidējā jauda, kas tiek uztverta antenas pieslēguma vietā, pie kuras jāsasniedz noteikta minimālā veiktspēja.
                        Šīs prasības attiecas gan uz bloķēšanu, gan trešās kārtas intermodulāciju.
                        
                           1. piezīme. Tiek pieņemts, ka RFID traucējošā signāla joslas platums ir 400 kHz.
                     
                  C DAĻA
            
               TEHNISKIE NOSACĪJUMI PLATJOSLAS RMR1 900–1 910 MHZ (TDD) JOSLĀ
            
            
               Tehniskie nosacījumi RMR bāzes stacijām, kurās izmanto platjoslas tehnoloģijas
            
            Šajā iedaļā noteiktie tehniskie nosacījumi ir bloka malas maskas (BEM) formā, ko piemēro platjoslas RMR bāzes stacijām. BEM tiek izstrādāta uz pamata, ka pirms tīkla ierīkošanas netiek prasīta detalizēta koordinācija un sadarbības vienošanās. Aizliegtas bāzes stacijas ar aktīvās antenas sistēmām.
            Piemēro šādus parametrus:
            
               9. tabula
            
            
               Vispārīga prasība bloka ietvaros, obligāta nekoordinētai ierīkošanai
            
            
                        
                           RMR kanāla joslas platums
                     
                     
                        Maksimālā e.i.r.p.
                        
                     
                  
                        10 MHz
                     
                     
                        = 65 dBm/10 MHz (1. piezīme)
                     
                  
                        
                           1. piezīme. Ja valstī pastāv koordinācija vai citi traucējumu mazināšanas pasākumi, dalībvalstis var atļaut augstāku e.i.r.p. līmeni.
                     
                  
               
            
               10. tabula
            
            
               Pamatprasība
            
            
                        Frekvenču josla
                     
                     
                        
                           e.i.r.p. robežvērtība
                     
                  
                        1 920 –1 980  MHz
                     
                     
                        – 43 dBm/5 MHz
                     
                  
               Tehniskie nosacījumi RMR kabīnes radioiekārtām, kuras izmanto platjoslas tehnoloģijas
            
            Piemēro šādus parametrus:
            Maksimālā izejas jauda: 31 dBm;
            Minimālais ACLR: 37 dB;
            Nevēlamā izejas jauda 1 920–1 980 MHz joslā:
            
                         
                     
                     
                        1 920–1 925 MHz joslā ne vairāk kā –25 dBm/MHz,
                     
                  
                         
                     
                     
                        1 925–1 980 MHz joslā ne vairāk kā –30 dBm/MHz.
                     
                  Jaudas regulēšana augšuplīnijā ir obligāta, un tai jābūt aktivizētai.
            
               Tehniskie nosacījumi RMR galiekārtām, kuras nav kabīnes radioiekārtas un kuras izmanto platjoslas tehnoloģijas
            
            Piemēro šādus parametrus:
            Maksimālā izejas jauda: 23 dBm;
            Minimālais ACLR: 30 dB;
            Jaudas regulēšana augšuplīnijā ir obligāta, un tai jābūt aktivizētai.
            
               Tehniskie nosacījumi RMR uztvērējiem, kuri izmanto platjoslas tehnoloģijas
            
            Josla izmantojama ar nosacījumu, ka piekļuvei un traucējumu mazināšanai tiek izmantoti tehniskie paņēmieni, kas nodrošina Direktīvas 2014/53/ES pamatprasībām atbilstošu uztvērēja veiktspēju. Ja attiecīgi paņēmieni ir aprakstīti saskaņotajos standartos vai to daļās, kuru atsauces saskaņā ar Direktīvu 2014/53/ES ir publicētas Eiropas Savienības Oficiālajā Vēstnesī, nodrošina veiktspēju, kas ir vismaz līdzvērtīga ar minētajiem paņēmieniem saistītajai veiktspējai.
            
               11. tabula
            
            
               Prasības platjoslas RMR bāzes staciju uztvērēja raksturlielumiem
            
            
                        Parametrs
                     
                     
                        Vērtība
                     
                  
                        Vēlamā signāla līmenis
                     
                     
                        
                           RefSens + 3 dB
                     
                  
                        Maksimālais 5 MHz LTE traucējošais signāls 1 805 –1 880  MHz joslā
                     
                     
                        – 20 dBm
                     
                  
                        Bāzes stacijas uztvērēja antenas pieslēguma vieta ir atskaites punkts. Jutības atskaites vērtība (RefSens) ir minimālā vidējā jauda, kas tiek uztverta antenas pieslēguma vietā, pie kuras jāsasniedz noteikta minimālā veiktspēja.
                        Šīs prasības attiecas gan uz bloķēšanu, gan trešās kārtas intermodulāciju.
                     
                  
               
            
               12. tabula
            
            
               Prasības tikai platjoslas RMR kabīnes radiouztvērēja raksturlielumiem
                (5)
            
            
                        Parametrs
                     
                     
                        Vērtība
                     
                  
                        Vēlamā signāla līmenis
                     
                     
                        
                           RefSens + 3 dB
                     
                  
                        Maksimālais 5 MHz LTE traucējošais signāls 1 805 –1 880  MHz joslā
                     
                     
                        – 13 dBm
                     
                  
                        Maksimālais 5 MHz LTE traucējošais signāls 1 920 –1 980  MHz joslā
                     
                     
                        – 39 dBm
                     
                  
                        Bāzes stacijas uztvērēja antenas pieslēguma vieta ir atskaites punkts. Jutības atskaites vērtība (RefSens) ir minimālā vidējā jauda, kas tiek uztverta antenas pieslēguma vietā, pie kuras jāsasniedz noteikta minimālā veiktspēja.
                        Šīs prasības attiecas gan uz bloķēšanu, gan trešās kārtas intermodulāciju.
                     
                  
               (1)  GSM-R kanālu rastrs 200 kHz.
            
               (2)  ACLR – blakuskanāla noplūdes jaudas koeficients.
            
               (3)  Eiropas Parlamenta un Padomes Direktīva 2014/53/ES (2014. gada 16. aprīlis) par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK (OV L 153, 22.5.2014., 62. lpp.).
            
               (4)  Šajā tabulā nav iekļautas prasības RMR galiekārtas uztvērējiem, kas nav kabīnes radioiekārtas.
            
               (5)  Šajā tabulā nav iekļautas prasības RMR galiekārtu uztvērējiem, kas nav kabīnes radioiekārtas.